Document ID: 31999D0685

Rozhodnutie Komisie
zo 7. októbra 1999,
ktorým sa mení a dopĺňa rozhodnutie 92/452/EHS ustanovujúce zoznamy pracovísk na odber embryí v tretích krajinách pre vývoz embryí hovädzieho dobytka do spoločenstva
(oznámené pod číslom dokumentu C(1999) 3108)
(Text s významom pre EHP)
(1999/685/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o podmienkach týkajúcich sa zdravia zvierat, ktorými sa riadi obchod vo vnútri spoločenstva a dovoz z tretích krajín embryí domácich zvierat hovädzích druhov [1], naposledy zmenenú a doplnenú Aktom o pristúpení Rakúska, Fínska a Švédska, a najmä jej článok 8,
keďže:
(1) rozhodnutie Komisie 92/452/EHS [2], naposledy zmenené a doplnené rozhodnutím 1999/204/ES [3], stanovuje zoznam tímov na odber embryí a tímov na produkciu embryí schválených v tretích krajinách pre vývoz embryí domácich zvierat druhov hovädzieho dobytka do spoločenstva;
(2) príslušné veterinárne služby Argentíny zaslali Komisii zoznam schválených tímov na odber embryí a Komisia obdržala záruky týkajúce sa súladu týchto tímov s požiadavkami špecifikovanými v článku 8 smernice 89/556/EHS. Z tohto dôvodu je potrebné pridať tento zoznam k zoznamu schválených tímov v prílohe k rozhodnutiu 92/452/EHS;
(3) príslušné veterinárne služby Austrálie, Kanady a Spojených štátov amerických zaslali žiadosti o zmeny a doplnky k zoznamom tímov úradne schválených na ich územiach na vývoz do spoločenstva embryí domácich zvierat druhov hovädzieho dobytka; z tohto dôvodu je potrebné zmeniť a doplniť zoznam schválených tímov; Komisia obdržala záruky týkajúce sa súladu s požiadavkami špecifikovanými v článku 8 smernice 89/556/EHS;
(4) opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
V súlade s prílohou k tomuto rozhodnutiu sa k prílohe rozhodnutia 92/452/EHS pridáva zoznam týkajúci sa Argentíny.
Článok 2
V súlade s prílohou k tomuto rozhodnutiu sa nahrádzajú zoznamy týkajúce sa Austrálie a Kanady v prílohe k rozhodnutiu 92/452/EHS.
Článok 3
V prílohe k rozhodnutiu 92/452/EHS, v zozname týkajúcom sa Spojených štátov amerických, v riadku týkajúcom sa tímu pre odber embryí registrovaného pod číslom 92WI0521:
- V stĺpci 7 sa výraz "prémiové genetické služby" nahrádza výrazom "ABS globálne".
- V stĺpci 8 sa meno "Lee Mathews" nahrádza menom "Dr. Lori Nagel".
Článok 4
Toto rozhodnutie je adresované členským štátom.
V Bruseli 7. októbra 1999

Labels: 16
5
0
3
6